How the West Was Won (cinta)

:*Iste articlo ye sobre una cinta de western epico estausunidense de 1962; ta atros usos, se veiga *'How the West Was Won***.

***How the West Was Won*** (títol orichinal en [[Idioma anglés|anglés]], en [[Idioma aragonés|aragonés]] ***Cómo se conquirió l'Ueste***, estrenada en [[Aragón]] con o títol en [[Idioma castellano|castellano]] de ***La conquista del Oeste***, en aragonés ***A conquiesta de l'Ueste**'') ye una [[cinta]] d'o [[cine estausunidense]] de l'anyo [[1962]], una gran superproducción de [[cine de western]] [[Cine epico|epico]] dirichida por [[Henry Hathaway]], [[John Ford]] y [[George Marshall (director cinematografico)|George Marshall]] seguntes un [[guión adaptau]] por [[James R. Webb]] basando-se en ''How the West Was Won'', un articlo publicau en a revista ''[[Life]]''. A suya [[banda sonora orichinal]], considerada como una d'as mas espectaculars d'a [[Historia d'o Cine]], ye un treballo d'[[Alfred Newman]] y [[Ken Darby]], con una [[dirección de fotografía]] de [[William Daniels]], [[Milton Krasner]], [[Charles Lang]] y [[Joseph LaShelle]] y una [[producción cinematografica]] de [[Bernard Smith]] ta las [[Productora cinematografica|productoras]] ''[[Metro-Goldwyn-Mayer]]'' y ''[[Cinerama Productions Corp.]]''. L'[[elenco]] d'[[actor]]s d'a cinta, tamién considerau como un d'os mas espectaculars d'a Historia d'o Cine, ye formau por a mayor parte d'os actors principals d'ixas envueltas d'o cine estausunidense, en destacando en os suyos papels principals [[Carroll Baker]], [[Lee J. Cobb]], [[Henry Fonda]], [[Carolyn Jones]], [[Karl Malden]], [[Gregory Peck]], [[George Peppard]], [[Robert Preston]], [[Debbie Reynolds]], [[James Stewart]], [[Eli Wallach]], [[John Wayne]], [[Richard Widmark]], [[Walter Brennan]], [[Andy Devine]], [[Raymond Massey]], [[Agnes Moorehead]] u [[Thelma Ritter]], entre muitos d'atros. [[Spencer Tracy]] ye lo narrador en off d'a historia.

A cinta s'ambienta en escenarios d'o Viello Ueste americano en momentos concretos en os anyos [[1839]], [[1851]], [[1861]], [[1865]], [[1868]] y [[1889]] y basicament en os estaus de [[California]] y [[Arizona]], rodando-se en [[California]], [[Dakota d'o Sud]], [[Illinois]], [[Kentucky]], [[Oregón]] y [[Utah]]. Conta a traviés de capítols independients a historia d'una familia de colons que marcha enta l'ueste y viven todas as vicisituz propias d'o western: ataques d'indios, [[incendio]]s, bandius, [[ferrocarril]]s y la [[Guerra Civil d'os Estaus Unius]], en amostrando as capacidaz d'adaptación d'ixos primers colons a las duras condicions de vida que troboron. Planificada como una gran superproducción que amostrase a lo publico estausunidense y mesmo forano las capacidaz d'una gran [[nación]], conta con un amplo elenco de destacaus actors y con un acurau treballo con a suya banda sonora, a on se recullen belas viellas cancions y que l'han feito convertir-se en como una d'as bandas sonoras mas reconoixibles d'o cine. Ye una cinta que recibió cuantismos premios y nominacions, en destacando tres [[Premios Oscar]] y cuatre nominacions en a suya [[36ena edición d'os Premios Oscar|36<sup>ena</sup> edición]].

== Elenco ==


== Se veiga tamién ==
* [[Cine en 1962]].
* [[Cintas de 1962]].

== Referencias ==


== Vinclos externos ==

*  [https://www.imdb.com/title/tt0056085/ ''How the West Was Won''] en [[Internet Movie Database]].
*  [https://www.filmaffinity.com/en/film758837.html ''How the West Was Won''] en [[FilmAffinity]].
*  [https://www.allocine.fr/film/fichefilm_gen_cfilm=44185.html ''How the West Was Won''] en [[Allociné]].
*  [https://www.rottentomatoes.com/m/how_the_west_was_won ''How the West Was Won''] en [[Roten Tomatoes]].
*  [https://letterboxd.com/film/how-the-west-was-won/ ''How the West Was Won''] en [[Letterboxd]].
*  [https://www.boxofficemojo.com/movies/?id=howthewestwaswon.htm ''How the West Was Won''] en [[Box Office Mojo]].
*  [https://www.allmovie.com/movie/v23458 ''How the West Was Won''] en [[AllMovie]].
*  [https://catalog.afi.com/Catalog/moviedetails/23992 ''How the West Was Won''] en l**American Film Institute Catalog* de l*'American Film Institute''.